Եվ այդպես, երեք ժամ ձուկ որսացի, բայց ժամերը սոսկալի արագ էին անցնում: Իսկապես որ բուն իսկ դրախտն էր այնտեղ, և եթե վեց կամ յոթը հատ չբռնեցի, չորսն էլ վատ չէր համենայն դեպս, մանավանդ որ մեկը երկու ֆունտանոց ծովային կարմրախայտ էր, մեկն էլ երկու ֆունտանոց գորտաձուկ. իսկ մյուս երկուսը պերկես էին: Մաքրելուց հետո դրանց քաշը այդքան չէր մնա իհարկե, բայց միևնույն է` դրանք մի շատ լավ ընթրիք կլինեին մեզ համար: Ուրախ էի, որ հայրս Սան-Ֆրանցիսկոյում եկել ու իջեցրել էր ինձ ծառից և բերել էր այստեղ` Մորրո Բեյի ծովափը: